เจเนรัลอะทอมิกส์ MQ-1 พรีเดเตอร์

เจเนรัลอะทอมิกส์ MQ-1 พรีเดเตอร์ (General Atomics MQ-1 Predator) เป็นอากาศยานไร้คนขับ (UAV) ของสหรัฐอเมริกา ที่ถูกพัฒนาขึ้นในช่วงทศวรรษ 1990 โดยบริษัท General Atomics เพื่อทำภารกิจลาดตระเวนและโจมตีเป้าหมายภาคพื้นดิน 

MQ-1 ถูกใช้ครั้งแรกโดยสหรัฐในสงครามบอสเนียและสงครามคอซอวอเพื่อทำภารกิจสอดแนมและติดตามฝ่ายเซิร์บ นอกจากนี้ยังมีบทบาทในสงครามต่อต้านการก่อการร้าย ทั้งลาดตระเวนและโจมตีเป้าหมายของกลุ่มตอลิบานและอัลกออิดะฮ์ ซึ่งเป็นครั้งแรกที่มันถูกติดตั้งมิสไซล์AGM-114 เฮลไฟร์ เพื่อโจมตีเป้าหมายภาคพื้นU.S. Air Force Fact Sheet: MQ-1 Predator, 2008.

ขีดความสามารถ
MQ-1 ใช้เครื่องยนต์เทอร์โบชาร์จ Rotax 914 ให้กำลัง 115 แรงม้า ขับเคลื่อนด้วยใบพัด ทำให้สามารถบินได้ด้วยความเร็วประมาณ 130–160 กม/ชม. และมีระยะเวลาบินต่อเนื่องยาวนานถึง 24 ชั่วโมง เหมาะสำหรับการปฏิบัติการลาดตระเวนระยะยาวต่อเนื่องSinger, P. W. ‘‘Wired for War: The Robotics Revolution and Conflict in the 21st Century’’. Penguin, 2009. ตัวเครื่องติดตั้งระบบเซนเซอร์ขั้นสูง เช่น กล้อง EO/FLIR และเรดาร์ SAR ทำให้สามารถตรวจจับและติดตามเป้าหมายได้ทั้งกลางวันและกลางคืน การควบคุมทำผ่านสถานีภาคพื้นโดยอาศัยสัญญาณดาวเทียม จึงทำให้สามารถควบคุมได้จากระยะไกลหลายพันกิโลเมตรU.S. Department of Defense. ‘‘Unmanned Aerial Vehicles Roadmap 2002–2027’’. Washington, D.C., 2002.

เดิมแล้ว MQ-1 ถูกออกแบบให้เป็นโดรนลาดตระเวน แต่ต่อมาถูกพัฒนาให้ติดอาวุธ ได้แก่ AGM-114 เฮลไฟร์ ซึ่งทำให้กลายเป็นโดรนติดอาวุธรุ่นแรกๆของโลก สามารถโจมตีเป้าหมายที่ตรวจพบได้ทันที ลดช่องว่างระหว่างการสอดแนมและการปฏิบัติการโจมตี

อ้างอิง

MQ-1